title: A Tanács (EU, Euratom) 2015/457 határozata ( 2015. március 17. ) a Biztonság és a szabadságjogok védelme általános program keretében a 2007–2013-as időszakra a Terrorizmus és egyéb biztonsági vonatkozású veszélyek megelőzése, az azokra való felkészültség és következményeik kezelése egyedi program létrehozásáról szóló 2007/124/EK, Euratom tanácsi határozat hatályon kívül helyezéséről

text:
               20.3.2015

               HU

               Az Európai Unió Hivatalos Lapja

               L 76/1

         A TANÁCS (EU, Euratom) 2015/457 HATÁROZATA
   (2015. március 17.)
   a Biztonság és a szabadságjogok védelme általános program keretében a 2007–2013-as időszakra a Terrorizmus és egyéb biztonsági vonatkozású veszélyek megelőzése, az azokra való felkészültség és következményeik kezelése egyedi program létrehozásáról szóló 2007/124/EK, Euratom tanácsi határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 352. cikkére,
   tekintettel az Európai Atomenergia-közösséget létrehozó szerződésre és különösen annak 203. cikkére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamentek számára való megküldését követően,
   tekintettel az Európai Parlament egyetértésére,
   különleges jogalkotási eljárás keretében,
   mivel:

               (1)

               A 2007/124/EK, Euratom tanácsi határozat (1) létrehozta a „Terrorizmus és egyéb biztonsági vonatkozású veszélyek megelőzése, az azokra való felkészültség és következményeik kezelése” elnevezésű, a 2007. január 1-jétől2013. december 31-ig terjedő időszakra vonatkozó egyedi programot (a továbbiakban: a program).

               (2)

               Az 513/2013/EU európai parlamenti és tanácsi rendelettel (2) a 2014. január 1-jétől2020. december 31-ig terjedő időszakra létrejön a Belső Biztonsági Alap részét képező, a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatását előíró új szabályozás.

               (3)

               Ezért a 2007/124/EK, Euratom határozatot 2014. január 1-jével hatályon kívül kell helyezni,

         ELFOGADTA EZT A HATÁROZATOT:
   1. cikk
   A 2007/124/EK, Euratom határozat 2014. január 1-jével hatályát veszti.
   2. cikk
   (1)   Az 1. cikkben meghatározott hatályon kívül helyezés nem érinti – azok befejezéséig – a program alá tartozó projektek, illetve a 2007/124/EK, Euratom határozat alapján, vagy a 2013. december 31-én hatályos bármely, pénzügyi támogatásra vonatkozó jogi aktus alapján a Bizottság által jóváhagyott pénzügyi támogatás folytatását vagy módosítását, ideértve ezek részleges vagy teljes megszüntetését is.
   (2)   A rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszköz szerinti társfinanszírozási határozatok elfogadásakor a Bizottság figyelembe veszi a 2015. március 20-át megelőzően a 2007/124/EK, Euratom határozat alapján elfogadott és a társfinanszírozás időszakában pénzügyi utóhatással bíró rendelkezéseket.
   (3)   Azokat a Bizottság által 2011. január 1. és 2013. december 31. között jóváhagyott társfinanszírozási összegeket, amelyek tekintetében a záróbeszámoló benyújtási határidejéig a Bizottságnak nem küldték el a műveletek lezárásához szükséges dokumentumokat, a Bizottság 2017. december 31-ig automatikusan visszavonja, és a jogtalanul kifizetett összegeket vissza kell fizetni.
   A halasztó hatályú bírósági eljárás vagy államigazgatási fellebbezési eljárás miatt felfüggesztett műveletekkel kapcsolatos összegeket az automatikus visszavonás összegének megállapításakor figyelmen kívül kell hagyni.
   (4)   A Bizottság 2015. december 31-ig benyújtja az Európai Parlamentnek és a Tanácsnak a 2007/124/EK, Euratom határozat 2011 és 2013 között elért eredményeiről és végrehajtásának mennyiségi szempontjairól szóló jelentést.
   3. cikk
   (1)   Ez a határozat az 513/2014/EU rendelet hatálybalépésének napján lép hatályba.
   (2)   Amennyiben az 513/2014/EU rendelet az e határozatnak az Európai Unió Hivatalos Lapjában történő kihirdetése előtt lépne hatályba, ez a határozat a kihirdetését követő napon lép hatályba.
   4. cikk
   Ennek a határozatnak a Szerződéseknek megfelelően a tagállamok a címzettjei.

      Kelt Brüsszelben, 2015. március 17-én.

            a Tanács részéről

            az elnök

         E. RINKĒVIČS

      (1)  A Tanács 2007. február 12-i 2007/124/EK, Euratom határozata a Biztonság és a szabadságjogok védelme általános program keretében a 2007–2013-as időszakra a Terrorizmus és egyéb biztonsági vonatkozású veszélyek megelőzése, az azokra való felkészültség és következményeik kezelése egyedi program létrehozásáról (HL L 58., 2007.2.24., 1. o.).

      (2)  A Belső Biztonsági Alap részét képező, a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszköz létrehozásáról szóló, 2014. április 16-i 513/2014/EU európai parlamenti és tanácsi rendelet (HL L 150., 2014.5.20., 93. o.).


title: 2013/231/EU: A Tanács határozata ( 2013. május 14. ) az Európai Gazdasági és Szociális Bizottság egy ír tagjának kinevezéséről

text:
               24.5.2013

               HU

               Az Európai Unió Hivatalos Lapja

               L 138/13

         A TANÁCS HATÁROZATA
   (2013. május 14.)
   az Európai Gazdasági és Szociális Bizottság egy ír tagjának kinevezéséről
   (2013/231/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az ír kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Jim McCUSKER hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács John COREY-t a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. május 14-én.

            a Tanács részéről

            az elnök

         M. NOONAN

      (1)  HL L 251., 2010.9.25., 8. o.


title: Az EFTA Felügyeleti Hatóság határozata 388/06/COL ( 2006. december 13. ) az állami támogatások eljárásjogi és anyagi jogi szabályainak hatvanegyedik módosítása

text:
               20.3.2008

               HU

               Az Európai Unió Hivatalos Lapja

               L 81/81

      AZ EFTA FELÜGYELETI HATÓSÁG HATÁROZATA

   388/06/COL
   (2006. december 13.)
   az állami támogatások eljárásjogi és anyagi jogi szabályainak hatvanegyedik módosítása
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére;
   TEKINTETTEL az EFTA-államok közötti, a Felügyeleti Hatóság és a Bíróság létrehozásáról szóló megállapodásra (2) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére;
   MIVEL a Felügyeleti és Bírósági Megállapodás 24. cikke értelmében az EFTA Felügyeleti Hatóságnak kell érvényre juttatnia az EGT-megállapodás állami támogatásra vonatkozó rendelkezéseit;
   MIVEL a Felügyeleti és Bírósági Megállapodás 5. cikke (2) bekezdésének b) pontja alapján az EFTA Felügyeleti Hatóság köteles közleményeket és iránymutatásokat kiadni az EGT-megállapodás által szabályozott ügyekben, amennyiben a fenti megállapodás vagy a Felügyeleti és Bírósági Megállapodás kifejezetten így rendelkezik, vagy amennyiben az EFTA Felügyeleti Hatóság ezt szükségesnek ítéli;
   EMLÉKEZTETVE az EFTA Felügyeleti Hatóság által 1994. január 19-én elfogadott (3), állami támogatással kapcsolatos eljárásjogi és anyagi jogi szabályokra (4);
   MIVEL az Európai Bizottság 2006. november 22-én elfogadott egy, a kutatáshoz, fejlesztéshez és innovációhoz nyújtott állami támogatásokról szóló új közösségi keretszabályt, amely hivatalos változatának megjelenése az Európai Unió Hivatalos Lapjában 2006. december végére várható;
   MIVEL ez az új keretszabály az Európai Gazdasági Térséget is érinti;
   MIVEL az Európai Gazdasági Térség teljes területén biztosítani kell az EGT állami támogatásokról szóló szabályainak egységes alkalmazását;
   MIVEL az EGT-megállapodás XV. mellékletének végén található „Általános rendelkezések” cím II. pontja értelmében az EFTA Felügyeleti Hatóság köteles az Európai Bizottsággal folytatott konzultációt követően az Európai Bizottság által elfogadott jogi aktusoknak megfelelő jogi aktusokat elfogadni;
   MIVEL amint rendelkezésre áll a kutatáshoz, fejlesztéshez és innovációhoz nyújtott állami támogatásokról szóló új közösségi keretszabály végső hivatalos változata, az EFTA Felügyeleti Hatóság el tudja fogadni az ennek megfelelő iránymutatásokat;
   MIVEL a jelenlegi 14. fejezet 2006. december 31-én hatályát veszti;
   MIVEL tehát szükséges a jelenlegi 14. fejezetet meghosszabbítani, amíg az EFTA Felügyeleti Hatóság a kutatáshoz, fejlesztéshez és innovációhoz nyújtott állami támogatásokról szóló új közösségi keretszabálynak megfelelő iránymutatásokat elfogadja;
   Az Európai Bizottsággal való konzultációt követően;
   EMLÉKEZTETVE, hogy az EFTA Felügyeleti Hatóság e témában 2006. november 13-i keltezésű levél útján konzultált az EFTA-államokkal,
   ELFOGADTA EZT A HATÁROZATOT:

               1.

               Az állami támogatásról szóló iránymutatások kutatáshoz és fejlesztéshez nyújtott állami támogatásról szóló 14. fejezetének érvényességét meghosszabbítják, amíg az EFTA Felügyeleti Hatóság a kutatáshoz, fejlesztéshez és innovációhoz nyújtott állami támogatásokról szóló új közösségi keretszabálynak megfelelő iránymutatásokat el nem fogadja. Az állami támogatásokról szóló iránymutatások 14. fejezete 14.9. szakasza korábbi (2) bekezdésének helyébe az alábbi új (2) bekezdés lép:
               „Ezek az iránymutatások alkalmazandóak mindaddig, amíg az EFTA Felügyeleti Hatóság el nem fogadja a kutatáshoz, fejlesztéshez és innovációhoz nyújtott állami támogatásokról szóló, az Európai Bizottság által 2006. november 22-én elfogadott új közösségi keretszabálynak megfelelő új iránymutatásokat.”

               2.

               Az EFTA-államokat levélben kell értesíteni, mellékelve e határozat egy másolatát.

               3.

               Az Európai Bizottságot levélben kell értesíteni, mellékelve e határozat egy másolatát.

               4.

               A határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

      Kelt Brüsszelben, 2006. december 13-án.

            az EFTA Felügyeleti Hatóság részéről

         Bjørn T. GRYDELAND

            elnök

         Kristján A. STEFÁNSSON

            testületi tag

      (1)  A továbbiakban: EGT-Megállapodás.

      (2)  A továbbiakban: Felügyeleti és Bírósági Megállapodás.

      (3)  Eredetileg megjelent: HL L 231., 1994.9.3., valamint annak 32. EGT-kiegészítésében ugyanazon napon, utolsó módosítását a 2006. november 29-i határozatban fogadták el.

      (4)  A továbbiakban: az állami támogatásról szóló iránymutatások.